ඉන්පසු ක්‍රමයෙන් ඉදිරියට ගිය අපට මුණගැසුණේ අතිරේක දියවරින් පෝෂණය වන පොල්වත්ත දියඇල්ලයි. එය පසු කළ අප ළඟාවූයේ සමස්ත ගමනේම දුෂ්කර කොටස ලෙස හඳුන්වන බිත්තිය නම් කොටසටයි. එය ඉතා තද නැග්මක් වන අතර බොහෝ ස්ථානවල අපට යායුතුව තිබුණේ විශාල ගල් බිත්තිය අසලිනි. සුළු ලිස්සීමක් මත ප්‍රපාතයට වැටීමක් විය හැකි තරම් වූ අතර එහිදී අපට මුල්වරට පෙණපිඩු නගා ගලායන කළු ගඟ දක්නට ලැබුණි. එහිදී අපි අසල වූ දුම්බර ඇල්ල නරඹා එහි ඉහළට ගොස් එහි සඟවා තිබූ තවත් ඇලි යුගලයක් දැක ගත්තෙමු. ඉන්පසු අප ඉදිරියට යත්ම කළුදියපොකුණ ලෙස හඳුන්වන දියඇල්ල ඉහළට පැමිණි අතර එතැනින් දකුණු පස වනපියසට ගමන්කළේ ගූගල් සිතියමට අනුව හෝ වන ඉලුක් පතනට යාමටයි. ඉලුක් පතනට අපි විනාඩි කිහිපයකින් ළඟාවුණෙමු. එය විශාල පතනකි. ඉලුක් හා මානා පඳුරු පිරුනු එහි කුඩා ගල් තලාවක් ද විය. වනඅලි මෙහි ගැවසී ඇති බවට සාක්ෂි අප දුටු අතර ඒ අවට නිරීක්ෂණය කළ අපට අතහැර දැමූ නටබුන් දක්නට නොලැබුණි. නමුත් වන වැදී තිබුණු කපන ලද දර අතු කිහිපයක් අපි දුටුවෙමු. එතෙනින් ඉදිරියට ගිය අප සේන්දු වූයේ මහ ගඟ ඔස්සේ ගලාගෙන එන නාරංඅත්ත ඔයටයි.
අතිරේක දියවරින් පෝෂණය වන දිය ඇල්ලේ නම කුමක්ද?
පොල්වත්ත දියඇල්ලයි